LidanRubinov/Halacha-QA huggingface dataset:
שאלה: מותר לעזור לגוי לאסוף את יבולו?: לאחרונה טיילנו בגליל וישנו בתוך שדה חציר של דרוזי (לאחר קבלת רשות). לקראת ערב הגיע הגוי לאסוף את היבול וחלק מהתלמידים עזרו לו כהוקרה על כך שהוא נתן רשותו לשימוש בשדה. חלק מהתלמידים צעקו על הגוי שהקרקע אינה שלו ושבעצם הקרקע שייכת לעם היהודי. בנוסף, הם טענו שיש איסור דאורייתא לסייע לו באיסוף היבול מדין "לא תחנם". א. האם כיום אנו במצב של "יד ישראל אינה תקיפה"? ב. האם נוהג היום הדין של "לא ישבו בארצך"? האם לא תחנם היא מצוה על הפרט או על הכלל? ג. האם הגוי נחשב כבעלים של הקרקע? ד. האם יש מקום להתנהג אל הגוי בכבוד? האם היה ראוי לעזור לו? ה. האם יש מצב שבו גזל הגוי מותר?
תשובה: לדעתי, אני חושב שהתלמידים התנהגו בצורה אנושית ויפה. אין כאן לא תחונם, משום שאינך מוכר את הקרקע, והיבול הוא ודאי שלו. זה שאיננו יכולים לסלק אותו מהקרקע, זו בעיה כללית ואין האדם הפרטי עובר משום "לא תחונם". לכאורה יש לומר שהוא כרגע בעל הקרקע, ואין להתיר גזל גוי בשום מצב.
שאלה: עגיל באוזן לבנים: האם מותר לבן לשים עגיל באוזן, אם לא מהם הסיבות לאיסור, האם יש מקורות לכך?
תשובה: עגיל זהו לבוש שבדרך-כלל הולכות איתו בנות, ולכן יש בזה איסור תורה של "לא ילבש גבר שמלת אישה".
שאלה: הלכות ברכת כהנים: א. מה עושים אם אין מים לנטילת ידיים? ב. כהן שעדיין לא בר מצווה, יכול לעלות לברכת כוהנים? ג. אם אין טליתות לכהנים, מה עושים? ד. כהן שמאלי או בעל מום אחר יכול לעלות לברכת הכוהנים? והאם יכול לעבוד בביהמ"ק?
תשובה: א. לא ישאו כפיהם, ויצאו מבית הכנסת לפני התחלת "רצה" על-ידי השליח-ציבור. ב. לא יעלו לבד, רק עם כהנים גדולים בני מצוה. ג. כיסוי הידיים והראש בטלית אינו לעיכובא, וישאו כפיהם ללא טלית. ד. כהן איטר יד ימינו יכול לישא כפיו, אבל אינו יכול לעבוד בבית-המקדש.
שאלה: תיקון כללי - על מה מכפר?: על מה מכפר התיקון הכללי, או מה הוא מועיל אם אני אומר אותו בכל יום?
תשובה: התיקון הכללי נכתב ע"י רבי נחמן מברסלב זצ"ל ובעיקרו נועד לתקן על חטאי נעורים, ומובן שקריאת פרקי תהילים ולימוד תורה מועילים לנפש האדם לטהרתה מכל דבר ולא רק מחטא מסויים.
שאלה: שאלות לאחר המוות: א. אם מישהו גזל גנב ממני אני אחזור בגילגול אחרי מותי ע"מ שהוא יוכל להחזיר לי? ב. האם אני יכול למחול בשמיים למישהו שעכשיו נפטר, למשל אם מישהו הרביץ לי בעולם הזה, ואני נפטרתי, והוא עכשיו עולה לשמיים - אני יכול לומר ב"משפט" שלו שאני מוחל לו? ג. האם אני יכול לקבל על עצמי את כל העבירות העונשים של מישהו ב"משפט" שבעולם הבא?
תשובה: א ב) אם אדם מוחל על מה שגזלו ממנו, המחילה מועילה ואין עוד צורך לתיקון בעולם הנשמות. ג) שמענו בסיפורים שיש דבר כזה, אולם לא מצאתי מקור בח. אמנם אפשר לעשות מצוות ולימוד תורה כדי לכפר על הנפטר.
שאלה: בישול אחר אפיה: 1. בנוגע לכלל של "יש בישול אחרי אפיה", אם מניחים מאכל יבש (מבושל כל צרכו) על הפלטה, האם הפלטה נחשבת לצליה, אפיה או משהו אחר? האם עפ"י הכלל הזה אסור לשים שניצלים על הפלטה, כי שניצלים זה טיגון ופלטה זה משהו אחר? 2. האם אחרי שהשתמשתי בכוס בתור כלי שני כדי להעביר מים רותחים מהמיחם לכלי שלישי, מותר לי שוב לשפוך לכוס הזו מים מהמיחם, אם נשארו בתוכה טיפות מים מהשימוש הקודם, או צריך כל פעם לנגב את הכוס כדי שתהיה יבשה?
תשובה: 1. אין לחשוש בהנחת אוכל גושי על הפלטה משום צליה שלאחר בישול, משום שאין בכוחה של הפלטה לצלות אוכל שאינו מבושל. 2. כותב "ערוך השולחן" שמספיק לנער את הכוס.
שאלה: בית דין לתעבורה: עברתי תאונת דרכים שלכל הדעות היתה באשמת הנהגת השנייה (והיא מודה בכך), ונגרמו לי פגיעות גוף שונות. זומנתי להעיד בבית משפט, ובבירור שערכתי עפ"י חוק המדינה אין לי אפשרות לא להגיע. שאלתי היא האם מותר לי להעיד בבית המשפט משום ערכאות של גויים, בהתחשב בעובדה שמדובר במשפט פלילי ולא רק תעבורתי (בגלל פגיעות הגוף) ושלי אישית אין שום עניין במשפט הזה (המדינה תובעת את הנהגת ואילו אני עד)?
תשובה: מותר, משום שלמדינה יש סמכות לפי התורה להעניש את מי שנוהג שלא כראוי, ואין זה קשור כלל לערכאות של גוים.
שאלה: תפיסת מקום בתחנת אוטובוס: האם מותר לתפוס מקום בתחנת אוטובוס ושאנשים שמחכים לאוטובוס יעמדו, כשאני יודע שאמא שלי תאסוף אותי באוטו שלנו, הרי התחנה מיועדת לאנשים שמחכים לאוטובוס?
תשובה: מותר.
שאלה: תפקידנו בעולם!: א. מהו היחס שבין ההקדמה של הרמח"ל למסילת ישרים שם מבואר שאין ערך לעולם ושכולו הבל, וכל מהותו הוא פרוזדור, לבין עצם המטרה של העולם שגם לו יש תפקיד בפני עצמו כפי שהרמח"ל מבאר בעצמו בדרך ה שה ברא את העולם מתוך כך שהוא טוב ומטיב, ותפקידנו הוא קידוש ה שהוא עצמו הוא טוב? ב. מהו היחס בין "במקום שאין אנשים היה איש" לבין אמירת הרמב"ם המפורסמת שלעולם אל ידור איש במקום שרובו רשעים, ואפילו ידור במערה לבדו ולא יהיה עם עיר שרובה רשעים?
תשובה: א) אם מתיחסים לעולם הזה כבעל ערך בפני עצמו, יש לדעת שהוא חסר וטפל. אך אם מכינים בו את המעשים הטובים לעולם הבא ואז ערכו של העולם חשוב מאוד כי הוא היסוד לעולם הבא. וכך נאמר בפרקי אבות 1) יפה שעה אחת העולם הבא מכל חיי העולם הזה. 2) יפה שעה אחת בתשובה ומעשים טובים בעוה"ז יותר מכל חיי העולם הבא. ב) במקום שאין איש אך רוצים שם לקבל השפעה השתדל להיות איש, אך במקום שלא רוצים שום תיקון ואדרבא הם מרשיעים עדיף להתרחק מאותה חברה.
שאלה: שתיית קפה או תה אצל גוי: האם מותר לשתות תה או קפה אצל גוי או במסעדה של גוי בחו"ל?
תשובה: יש בכך משום בישולי נוכרים וייתכן שגם בעיות כשרות אם משתמשים בכלי מתכת או חרסינה (להוציא זכוכית שהיא מותרת). אך בשעת דחק גדולה שאדם זקוק מאוד לשתיה חמה, ניתן לסמוך על הסוברים שאין בכך משום בישול כי עיקר המשקה הוא המים, ומים אפשר לשתות גם ללא בישול.
שאלה: ריצה לפני התפילה: אני משתדל לקבוע לי זמן לריצה כל שבוע לשם הבריאות. לאחרונה חשבתי שאולי כדאי לרוץ לפני תפילת שחרית בכדי להיות עירני יותר, האם מותר לרוץ לפני הנץ, והאם מותר לפני זמן קריאת שמע?
תשובה: חשוב מאוד לשמור על הבריאות, אבל אין זה מתאים לרוץ לפני התפילה.
שאלה: עכשיו תקופת הגאולה- אז מה?: אנו תמיד עוסקים בשאלה האם זו גאולה או לא. שאלתי היא, מהי הנפקא מינה אם זה גאולה או לא, אם זאת לא הייתה גאולה, בכל זאת היינו מחוייבים לעסוקים ביישוב הארץ (רמב"ן הוספות לספר המצוות, מ"ע ד ), ובכל זאת היינו עוסקים בהחזרה בתשובה. מה כל אלו קשורים בכלל אם זו גאולה או לא?
תשובה: התורה מצוה אותנו "בינו שנות דור ודור", כלומר: כל דור צריך לבחון את גילויי ההשגחה האלוקית שבדורו. הנפקא-מינה היא איך להתייחס למדינה, האם אנחנו צריכים לעזור לה או לא, והאם אנחנו צריכים להודות עליה או לא.
שאלה: עורלה בעץ העובר ממקום למקום: ברצוני לשאול האם צריך לספור שנות עורלה לעץ מבוגר (שאינו עורלה) כאשר אני מעביר אותו ממקומו בגינה למקום אחר, ראוי לציין שמדובר שהעץ טמון בקרקע וכן כאשר אני מעביר אותו הוא נמצא במצב שהוא מחוץ לקרקע והוא אינו יכול להתקיים, מצב זה זמני עד שאני טומן אותו במקום שייעדתי לו?
תשובה: יש להקפיד כאשר מוציאים את העץ מהקרקע שיצא עם גוש האדמה על השורשים (כדאי שיעשה על ידי גנן מקצועי), גודל הגוש צריך שיוכל העץ לחיות ממנו כשבועיים לפחות (אפשר עם השקאה). העברה כדאי שתעשה במהירות ממקום למקום. בהתקיים כל התנאים הללו אין צורך בספירת שנות ערלה חדשות. במקרה ויצא העץ בלא גוש וינטע מחדש יצטרכו למנות שנות ערלה. בברכת התורה והארץ הרב יהודה הלוי עמיחי
שאלה: לא נימול נחשב יהודי?: האם ילד שנולד לאם יהודיה אך לא נימול נחשב יהודי?
תשובה: הוא נחשב ליהודי. אך הוא ערל.
שאלה: ברכת כוהנים: ראיתי את תשובת הרב לגבי שקטן לא עולה לברכת כוהנים. חברי נוהג כן לעלות והוא קטן. אם זה מנהגו ומנהג אבותיו הוא יכול לעלות לברכת כוהנים?
תשובה: אם הוא מתחת לגיל בר-מצוה, הוא יכול לעלות לברכת כהנים רק עם אנשים מעל גיל בר-מצוה.
שאלה: אחטא ואשוב: אם מישהו חוטא אומר "אחטא ואשוב", ואח"כ הוא באמת באמת רוצה לחזור בתשובה (גם ממה שהוא אמר), סולחים לו?
תשובה: ח אומרים: "האומר אחטא ואשוב, אין מספיקין בידו לעשות תשובה", כלומר: אין הוא מקבל סייעתא דשמייא כאשר הוא רוצה לחזור בתשובה, אבל אם הוא מתאמץ בכוחות עצמו ועושה תשובה, ודאי שמקבלים אותו.
שאלה: כבוד לראש הממשלה?: האם יש לנהוג כבוד בנושאי משרות ציבוריות במדינת ישראל שהרי הם מייצגים את המדינה וכבודם הוא כבוד המדינה, ומנגד מעשיהם מקולקלים, הם החריבו ישובים בארץ ישראל ופעלו נגד התורה, על אליהו הנביא מסופר שהוא רץ לפני מרכבתו של אחאב כדי לכבדו, אך אולי זה היה דווקא אחרי שחזר בתשובה בעקבות מעמד הר הכרמל?
תשובה: אכן נראה שאליהו כבד את אחאב רק אחר שחזר בתשובה. ולפני כן הוא קרא לו עוכר ישראל. מי שהחריב ישובים ומתכוון להמשיך בזה קשה לכבדו. אך גם אין לבזותו במקום שזה יגרום לפגיעה בכבוד המדינה.
שאלה: בית כנסת זמני: אנו קהילה אשר עומדת לרכוש קראוון אשר ישמש אותנו כבית כנסת למספר שנים, עד אשר נבנה בית כנסת של קבע. אילו פעולות עלינו לבצע עם קבלת הקראוון על מנת שנוכל בעתיד (עם המעבר שלנו למבנה הקבע) למכור אותו לגוף כלשהוא, אשר לא בהכרח יחזיק בקראוון כבית כנסת?
תשובה: בשעת הקניה, יאמרו החברים בגוף הממונה על הקניה, שבית הכנסת הזה הוא ארעי בלבד. ויש לומר את זה בפה, וגם לכתוב את זה כמסמך שיהיה שמור עם שאר מסמכי בית-הכנסת.
שאלה: תספורת בספירת העומר ביום הולדת: האם מותר להסתפר בספירת העומר כשחל יום ההולדת, (אני ממוצא תימני)?
תשובה: אין להסתפר בגלל יום הולדת. הרב אברהם פרל.
שאלה: ברכת הבנים לעובר: האם מותר לברך עובר בברכת הבנים בערב שבת?
תשובה: מותר לברך את האמא שהעובר יהיה בריא ושלם.
שאלה: שעון שבת בפלטה: הפלטה שלי היא תנור. אני מפעילה את השעון שבת לפני השבת שמה את האוכל והוא נסגר אוטומטית אחרי שחימם את האוכל בלילה, ואחרי כשעתיים נפתח בין 10:00 ל- 12:00 בצהריים ביום שבת. אני עושה תבשיל עוף עם אורז, ומעט רוטב האם אני נוהגת טוב? שאלה נוספת: האם מותר לי לכבות את השעון השבת כדי שלא ידלק שוב לאחר מכן סמוך לערב?
תשובה: א.השהיית תבשיל מערב שבת בתנור מותרת רק בחום סטטי ללא טרמוסטט ובאוכל מבושל כל צורכו. בשבת עצמה אין להניח תבשיל בתנור, כנ"ל גם אם הוא מבושל וללא רוטב כי הדבר נראה כמבשל לכתחילה בשבת. (במלונות עושים זאת ע"י גוי כשהתנור כבוי ונדלק אח"כ אוטומטית). ב. בשעון השבת אין לשנות כי כל שינוי הוא סגירת מעגלי זרם. בשעון לחצניות מותר רק להאריך את זמן הכיבוי ע"י הורדת או העלאת לחצניות בלבד.
שאלה: פנג שוואי: האם מותר לעצב חדר לפי הפנג שוואי, או אפילו רק אלמנטים מסויימים של תפיסה זו?
תשובה: כל דבר שהוא לא מובן בשכל, יש לחשוש בזה מצד דרכי האמורי, ואין לעצב את החדר בצורה זו.
שאלה: קבלת צדקה מקטן: האם מותר לקבל צדקה מקטן, הכסף הגיע אליו כך: 1)מדובר על כספו של הקטן למשל שקיבל דמי כיס על התנהגות טובה, או דמי כיס שיקנה לו משהוא בבית הספר? 2) אם הקטן לא נמצא בחברת אביו כך שכנראה אין כאן שליחות של אביו שיתן צדקה, האם מקבל הצדקה צריך לשאול את הקטן של מי הכסף? 3) האם אותו דין יש לגבי קבלת צדקה מילדה קטנה?
תשובה: קטן אינו בר דעת לתת צדקה, לכן אין לקבל ממנו אם כי אביו חייב לחנכו לתת צדקה והדבר חייב להיעשות בנוכחות אביו. אין הבדל בין ילד לילדה אלא שילדה בת 12 נחשבת לגדולה בעוד שילד נחשב עדיין לקטן.
שאלה: טחינה ללא הכשר: התארחתי אצל אנשים שידעתי שמקפידים על כשרות, ואח"כ התברר לי שאכלתי טחינה ללא הכשר כלל ומתוצרת ערבית. איזה בעיות כשרותיות יכולות להיות, והאם ואיך אני צריך לחזור בתשובה?
תשובה: לכתחילה צריך לאכול טחינה עם הכשר, אבל אם התברר לך שאכלת טחינה ללא הכשר, זה לא נורא, שכן אם הטחינה היא טהורה ונטחנה, בדיעבד אין בה שום בעיה.
שאלה: חזרה להצגה בספירת העומר: יש לי מסיבת סיום בבית הספר ונבחרתי לשחק את התפקיד הראשי שבו צריך לשיר בהצגה. מכיון שהצגה תערך כמה ימים אחרי ספירת העומר אנחנו מתכוננים לפני. שאלתי היא האם מותר לי לשיר את השירים וללמוד אותם, בספירת העומר למרות שהם חסידים ולא שקטים?
תשובה: חזרה להצגה מותרת. שירה ללא כלים יש מתירים גם בשירה עליזה. לדעת ערוה"ש האיסור הוא בשירי ריקוד אפילו בפה ללא כלי. אך כאמור חזרה שונה.
שאלה: מוזיקה בימי הספירה: אני בחור כבן 16, וכידוע בתקופה זו של ימי הספירה מתחילים הבגרויות וכו. אני בדר"כ לומד למבחנים כאשר יש מוזיקה ברקע, וקשה לי ללמוד בלעדיה. רציתי לשאול, האם מותר לי לשמוע מוזיקה בימי הספירה כאשר אני לומד למבחנים?
תשובה: מוסיקה שקטה מותרת, מוסיקה עליזה אסורה.
שאלה: פירות שנושרים לחצרי: עץ פרי שחלק מפרותיו נכנס לגינתי, מה דינם של הפרות, האם חצרי קונה ומותר לי לקטוף עוד לפני שנשרו. ואם שנשרו האם הם הפקר מדעת ומותר לי לקחתם?
תשובה: להלכה נפסק שהפירות שייכים לבעל האילן, למרות שגדלים באויר חצר חברו. אם נשרו הפרות הדבר תלוי אם התיאש מהם בעל הפרות והפקירם שאז חצרך קונה, או לא. והדבר תלוי בסוג הפרי אם נמאס בנפילתו או לא, כגון שתאנה שנמאסת עם נפילתה, ולכן מותר לטלה, ולחילופין זיתים וחרובים אינם נמאסים, וכך צריך לדון כל פרי לגופו. עצה טובה לבקש בעל הפרות אישור עקרוני לטול פירות שנושרים, ואז אין בעיה. מקורות: גמ' ב"ב ס"פ שני. ב"מ קז. שו"ע חו"מ קסז,ב בהגה"ה. בכבוד רב, הרב ישראל גנץ.
שאלה: השואה - ניתוח בעניין א"י?: הרב ענה: "הרב צבי יהודה ראה בשואה ניתוח נורא ואיום, קשה ומכאיב, מזעזע" לא ברור לי מי אמר שהניתוח הוא דווקא בעניין א"י, היהודי האירופי התבולל, כידוע. ואולי התשובה היא בדיוק כמו שהתורה מרגילה ומלמדת לחשוב: ה עושה כדי להבין מידה כנגד מידה. שיהודי אירופה מתריסים כנגד הגדרת עצמם כיהודים וזו היא המקבילה לעניין הסלקציה וההתעקשות של הנאצים לחפש אחר יהודיות יהודים שהתנצרו בשפע באירופה. את זה הרב לא מפרש ואתם נהנים מאמירות פארווה ביחס לסיבות השואה. הרב אומר בהמשך: "מגמתו של הניתוח הזה להבריא את הגוף, להפסיק את ההידרדרות במדרון הגלות, לבטל את מציאותה של הגלות ולבנות את ישראל מחדש בארץ מטעם." ושוב העיקר חסר ומראה שדברי הרב אינם "עד הסוף" מהו טיבה של ההבראה אין הרב אומר, אלא ביחס לארץ ואינו אומר ביחס לתכונות האדם שבגללם באה השואה ואז היה חובה לומרכמו התנשאות ושינאה בתוך עם ישראל. למשל - שנאת האשכנזים לספרדים היא הדומה לשנאת הגרמנים הרשעים והארורים את יהודי אשכנז. איך שכח הרב לדבר על כך? הרי מלאה הארץ ובמיוחד בחייו של הרב - שינאה לעדות המזרח. דברי הרב לוקים בחסר מכאיב.
תשובה: הצטערתי מאד לקרוא את דבריך בשואה נהרגו צדיקים גדולים ת"ח גדולים ראשי ישיבות ותינוקות של בית רבן. גם דבריך על שנאה נוראה בתוך ישראל הם מצערים כי אינם נכונים ואסור כך לדבר על יהודים. מה שברור הוא שעם ישראל חוזר לארץ ישראל וגם הולך ושב לתורה ואף שיש גם משברים רוחניים אך למרות הקשיים התהליך של הגאולה נמשך.
שאלה: כבלים בבית: אני נשוי כמעט שלושה חודשים. לפני כמה ימים היה לנו ויכוח קשה, אישתי רוצה להכניס כבלים לבית,היא טוענה שיש תוכניות שהיא ממש מכורה להן וכשהיא חוזרת מהעבודה היא מרגישה צורך נפשי לראות אותן, בנוסף היא אמרה לי שהבת של הרב עובדיה יוסף אמרה שבנות יכולות לראות טלביזיה והן לא עוברות עברה.אני בחור דתי ויש לי אמונה חזקה בקב"ה לצערי אני מכור לטלביזיה ולכן חשבתי על זה שאני: 1. לא רוצה להיות חשוף אחרי שהתחתנתי לתועבות בטלבזיה שאני יכול להמשך עליהם. 2. כבלים יקח לי את כל הזמן הפנוי שלי: זמן איכות עם האישה, לימוד תורה, הכנת מערכי שיעור(מורה). 3. אני לא רוצה שהילדים שלי יהיו חשופים לזה.אני לא רוצה שהם יתמכרו לטלביזיה כמו שאני התמכרתי. אני חייב להגיד, שעדיין קשה לי להתנתק מהדבר הזה שנקרא טלויזיה ולכן יש לי טלויזיה בבית עם וידיאו ואני לוקח סרטי קולנוע (לא גסים) מההורים כדי לצפות עם אישתי בערבים הפנויים שיש לנו. נכון אני יודע שאני לא צדיק ועדיף תמיד בלי אבל כבלים זה ממש קו אדום מבחינתי (לאור הסיבות שהזכרתי למעלה) ואמרתי לאישתי שאני ממש לא רוצה ולא מעוניין בזה, אישתי אמרה לי שהיא לא שואלת אותי והיא תשים גם בלי שאני ירצה, היא טוענת שאני צבוע שאני רואה סרטים ולא רוצה כבלים אבל אני טוען שהדת היהודית לא מחנכת שאם עברת על חלק קטן מהעברה אז כבר תעבור על כל העברה. אני ממש אובד עצות אני אמרתי לה שאני חושב שאם היא תכניס את הכבלים אז כל תוכנית שאני או שילדיי נראה חלק מהעוון יהיה עלייה.אני מבקש מימך כבוד הרב קודם כל שתגיד לי האם אני באמת צבוע? האם אישתי יכולה להתקין כבלים למרות שאני מסרב לכך? האם חלק מהעוון של הצפייה שלי ושל ילדיי לעתיד בכבלים שהיא התקינה יהיה עלייה? ואם אני צודק בדבריי שלא צריך להכניס כבלים הביתה אז כבוד הרב אני מבקש ומתחנן שתכתוב ותסביר לה למה זה חשוב כי אני מתכוון להראות את התשובה שלך,לאישתי. נושא זה בוער בעצמותיי כי אני לא רוצה להרוס את הבית שרק עכשיו בניתי.
תשובה: אתה צודק ועליך לעמוד על כך ולא להכניס לביתך את הכבלים. מכל הסיבות שאתה בעצמך מנית. וזה גם יטיב את חיי המשפחה ואת הזוגיות ואת האושר הפנימי. ובמקום להיות מכורים לתוכניות מפוקפקות תמלאו את חייכם בתוכן חיובי. בשעורי תורה ואמונה מענינים. ושוב אני אומר בעינין זה אל תוותר וזה לטובת אישתך לא פחות מלטובתך. אני מאחל לכם חיים טובים ומאושרים.
שאלה: התקדמות בעבודת ה : ב"ה זכיתי ללמוד שנתיים במדרשה ולהכיר קצת את כל נושא החסידות התבוננות והתבודדות, אך משום מה אני מרגישה שאני לא מצליחה לעשות את הדברים הללו, נשמתי רוצה אך לא יודעת יש משהו שעוצר בעדי, או שפשוט אני לא יודעת איך לעשות זאת. לדוגמא בנושא של אמונה, אני לא מצליחה לומר הכל לטובה כאשר קורה לי משהו רק אחרי תקופה ארוכה אני מכירה בזה. גם בנושא תפילה אני כל הזמן מנסה לקבל על עצמי משהו אני עושה זאת תקופה קצרה ואז מפסיקה, איך אני יכולה לגרום לכך להתקדם בעבודת ה שלי ולהתקרב לה. אני מרגישה שנשמתי ממש צועקת ורוצה להתקרב לבורא.
תשובה: הרצון שלך הוא טוב, וזה דבר גדול מאד. וכנראה שאת מתקדמת כל הזמן אלא שאת רוצה להתקדם יותר מהר. אל תפלי ברוחך אם את לא מצליחה לעשות את כל מה שאת רוצה. כי הרצון הטוב עצמו הוא חשוב מאד. ואם תמשיכי בנסיונות להתקרב עוד ועוד לד' בסבלנות תראי ברכה במעשיך.
שאלה: במקרה סוטה הכל ישוב לקדמותו?: אנו אומרים שהפרוצדורה של השקאת מים לסוטה בא להשכין בית במקרה שהאשה לא זינתה. שאלתי היא: אמנם מצד הבעל כל החששות הוסרו. אבל מה אם צד האשה כלפי בעלה, הרי הפרוצדורה מכילה פרטים די מביכים לאשה. איך אפשר להגיד שהכל יחזור למקומו ב אחרי כל הביזיון שעברה, נכון שהיא עצמה גרמה לכל זה בהתייחדה עם גבר זר אחרי התרעתו של בעלה. אבל היא תמיד אמרה שלא זינתה ובעלה לא האמין והביא עליה את כל הקלון, היא תמשיך לאהוב אותו?
תשובה: פרשת סוטה אינה באה לפתור את כל הבעיות בין בני הזוג. וודאי שסביר שבני הזוג יצטרכו ללכת לטיפול זוגי בכדי להגיע לשלמות באהבתם. אולם במקרה של שבירת האמון באופן כל כך חריף עד כדי כך שהבעל חושד באישה אי אפשר להטיל את האשמה על אחד הצדדים. כנראה ששני הצדדים שותפים בפער שנפער בינהם. האשמות לא יועילו. בני הזוג צריכים ללמוד מהקב"ה שמוכן לתת את הדבר הכי קדוש, את שמו ומוכן שישתמשו בשמו לכאורה בשביל דברים גסים. אולם הקב"ה עוזר בנקודת השפל של הבית שבה צריך להכריע האם יש נאמנות או שהכל רקוב. לאחר שעוברים את שיא המשבר ודאי שצריך להמשיך ולהתגבר על שאר הקשיים שנולדו בעקבות המשבר שפקד את הבית.
שאלה: הקשר בין אדם לשמו : מהו הקשר בין שמו של אדם לבין גורלו או אופיו?
תשובה: בכמה מקומות בתנ"ך ובדברי ח ראינו שיש קשר בין שם האדם לחייו. כך נאמר במסכת ברכות כי השמות הן מן השמים. ובסוף מסכת יומא ראינו כי רבי מאיר היה דורש בשמות האנשים. אמנם הוא אמר כי אין זה ודאי ורק לחשוש לכך, וכן נאמר במסכת כתובות כי אין לקרוא שם אדם על שם רשעים. כדאי לעיין בפירושו של האור חיים לתחילת פרשת קורח וכן לתחילת פרשת פנחס.
שאלה: הפת והמלח אחרי ברכת המוציא: השאלה הבאה עלתה בלימוד הלכות בציעת הפת (או"ח קס"ז, ה ). ישנן מלחיות פתוחות לטבילת הפת במלח ומלחיות סגורות מהן זורים גרגירי מלח על הפת. האם יש העדפה במה להשתמש או לא?
תשובה: לא.
שאלה: מחשבה לתת צדקה: ראיתי שהרמ"א בסימן רנ"ח כתב להחמיר שגם אדם שחשב בליבו לקיים צדקה צריך לקיים מחשבתו. האם זה כולל כל מחשבה והווא אמינא לתת או רק ש"קיבל זאת" על עצמו? פעמים רבות אני רואה מגבית מסויימת, ועוברת בי מחשבה אולי לתת ואז אני מתחרט, אבל אני מרגיש כבר מחויב לתת. מה ההלכה?
תשובה: אם חזרת בך תוך כדי דיבור, אין זה מחייב אותך.
שאלה: למה משתטחים על קברי צדיקים?: בית קברות הוא מקום טמא מאד שלא מקימים בו מצוות (כדי לא ללעוג לרש). אם כן מדוע נהוג ללכת לקברי צדיקים, הלא מקום טמא הוא, האם תפילה בבית כנסת או בירושלים בכותל לא מספיקה, האם אין כאן לעג לרש?
תשובה: צריך להבחין בין שני עניינים. דין אחד הוא דין טומאה, וזה רק בייחס לכהן, שאסור לכהן להכנס לבית הקברות מפני הטומאה. דין שני הוא שאין מקיימים מצות מסוימות בבית הקברות משום לועג לרש. ומצד דין זה אין מניעה לעלות על קברי צדיקים, שכן זה לכבודו של הנפטר. מסיבה זו מותר לומר פרקי תהילים וקדיש בבית הקברות.
שאלה: יום הולדת בספירת העומר: אני ילד בן 9. האם מותר לי לחגוג יום הולדת עם חברים בימי ספירת העומר?
תשובה: מותר, ללא מוזיקה וריקודים.
שאלה: קריאת פסוקים מהתורה עם טעמים בלילה: האם מותר לקרוא פסוקים מהתורה בלילה עם טעמים (כגון בקריאת שמע שעל המטה)?
תשובה: מותר.
שאלה: מותר לתרום דם?: האם תרומת דם מותרת, האם בעצם התרומה אני לא פוגע בנשמתי כי הדם הוא הנפש?
תשובה: מפורש באבות דרבי נתן,שמיעוטו של הוצאת דם יפה, ומסבירים שטוב לרפואה. כמו כן יש בזה גמילות חסד גדולה לתרום דם לאנשים נצרכים, ולעיתים יש בכך אף הצלת נפשות. הרב אברהם פרל.
שאלה: מעשר כספים מהדרכה בקיטנה: שנה שעברה עבדתי בתור מדריכה בקייטנה, אני מקבלת שכר מינימום וסה"כ הרווחתי במשך שלושה שבועות 1300 ש"ח. השנה אני בע"ה גם הולכת לעבוד בזה, האם אני צריכה לתת מעשר מעבודה חד פעמית זו, אם כן - אני צריכה גם לעשר על מה שלא נתתי שנה שעברה?
תשובה: אני תמיד ממליץ לתת מעשר גם אם לא ממש חייבים כי צריך להתרגל למצוה זו. וגם התורה מבטיחה שמי שנותן מעשר מרוויח מזה. לגבי שנה שעברה אין את צריכה לתת מעשר אפשר להסתפק בסכום קטן בלבד.
שאלה: ריבית מבית חב"ד: 1. לקחתי הלוואה מהבנק והלוואתי את הכסף לבית חב"ד. בית חב"ד משלם את סכום הפרעון החודשי לחשבון הבנק שלי. האם יש כאן מצב של ריבית? 2. להלוות לאדם פרטי והוא ישלם את סכום הפרעון החודשי לחשבון הבנק שלי. האם יש כאן מצב של ריבית? 3. האם בת מראש בשיקים דחויים לטיפול שיניים שעדיין לא הסתיים יש חשש לריבית?
תשובה: 1. יש כאן בעיה של ריבית, משום שהם מחזירים לבנק את הכסף בתוספת ריבית. לבנק יש אמנם היתר עיסקא, אבל אם אתה לא עשית היתר עיסקא עם בית חב"ד, בית חב"ד משלם ריבית על ההלוואה, ואין הם שליחים שלך לשלם את הכסף שלך לבנק, אלא הם משלמים את הכסף שלהם לבנק בתוספת ריבית, וכלפיהם אין היתר עיסקא. 2. כנ"ל בתשובה הראשונה. 3. אין בזה בעיה של ריבית משום שאתה משלם מראש על שירות מסוים.
שאלה: טופח על מנת להטפיח: ראיתי בעניין דבר שטיבולו במשקה את המושג טופח על מנת להטפיח. מה ההסבר של מושג זה, ואיך זה מתקשר לנטילת ידיים?
תשובה: טופח על מנת להטפיח פירושו שהדבר הטבול הוא רטוב במידה כזאת שאם יגע בדבר אחר הוא ירטיב גם את הדבר השני. והקשר לדבר שטיבולו במשקה שלא נקרא דבר רטוב אם המשקה קרש במידה כזאת שלא ירטיב דבר אחר, אלא נקרא לעניין זה דבר יבש שלא צריך ליטול עליו ידיים. הרב אברהם פרל.
שאלה: אכילת טרף במצב גסיסה מחוסר מזון: אדם הנמצא במצב של גוויעה ממחסור באוכל (כמו בשואה) האם יכול לאכול סוס או חזיר או גווית אדם?
תשובה: פיקוח נפש דוחה את כל התורה, וודאי דוחה גם את כל האיסורים הנזכרים בשביל לחיות. יש דיון מה עדיף בין גוית אדם, לבין אכילת איסור, אבל זה נושא בפני עצמו. הרב אברהם פרל.
שאלה: קרשים לל"ג בעומר: אספתי קרשים עם חברי. הגענו לאתר שבו יש הרבה קרשים ושאלנו את העובדים שראינו שם האם אפשר לאסוף קרשים. הם השיבו כי באזור אחד יש קרשים שחיוניים לבניה ובאזור השני אפשר לאסוף. אספנו ואז בסוף בא אחד העובדים ואמר שנחזיר את הקרשים הגדולים. א. האם כשלקחנו מלכתחילה זו היתה גניבה? ב. האם קרשים גדולים אחדים שכבר היו במכונית ולא השבנו לעובד הם גזל? ג. האם מה שהעובדים אמרו לנו נחשב בענין זה?
תשובה: האדם היחיד שיכול לתת רשות להשתמש בקרשים הוא בעל העצים, ואין לפועלים סמכות לתת לכם את הקרשים, שהרי אינם שלהם. רק במקום שברור שקרשים אלו אינם ראויים למלאכה כלל, ניתן לסמוך על אומדנא שבעל הבית מפקירם וגם הוא היה נותן רשות לקחתם. בעניין הקרשים הגדולים וודאי שצריך להחזיר, שהרי הפועלים עצמם טוענים שהם נצרכים להם למלאכתם. ובעניין הקרשים הקטנים ג"כ אם אין אומדנא הנ"ל, צריך לשאול את בעל הבית אם הוא מוחל או דורש להחזירם. בכבוד רב, הרב אברהם זרביב.
שאלה: מה לעשות עם הזמן הפנוי?: אנחנו זוג דתי וחיי הנישואים שלנו התחילו עם טלויזיה מתוך מחשבה שהטלויזיה לא תשתלט עלינו ואנחנו נשלוט בה ובשנים הראשונות זה היה באמת ככה, הטלויזיה לא הייתה מרכז חיינו היינו עסוקים בזוגיות שלנו ובעיסוקים שלנו (עבודה, לימודים). כשבאו הילדים פתאום הנושא הפך להיות מאוד משמעותי בעיניי והימצאות הטלויזיה בבית העיקה עליי יותר מתמיד דברתי עם בעלי על כך אך הוא לא ממש הזדעזע כמוני. הסברתי לו שזה לא רק הילדים אלא גם לנו זה לא ממש מועיל ושיש סיכוי שזה יעיק על הזוגיות שלנו. בעלי ניסה להסביר לי שהוא מאוד נהנה לראות כדורסל בימי חמישי וזה ממש עושה אותו מאושר אז שאני אתחשב. דברנו שוב עד שלבסוף ב"ה הסכמנו לתרום אותה למוסד חינוכי אבל בינתיים היא במחסן. ועכשיו נותר לנו זמן ריק אבל ריק מידי ואני ממש מפחדת שנתחרט. אשמח לקבל הדרכה מה לעשות בבית בזמן הריק.
תשובה: עשיתם את הדבר הנכון. הבעיה שלי היא לא מה לעשות בזמן הפנוי אלא חוסר זמן, ואיני מספיק את כל מה שהייתי רוצה להספיק בכל יום. כי צריך להתקדם כל הזמן בהעמקת תוכן החיים על ידי לימוד תורה ותיקון המידות. אם מקדישים זמן ללמוד על התפילה התפילה מקבלת משמעות ומרוממת. אם לומדים לקראת כל חג על מהותו ומצוותיו הרי החג מרומם את הנפש ועושה את החיים עשירים מבחינה רוחנית. יש להניח שעכשו שיש לכם זמן תמלאו אותו בתוכן ערכי כאמור ומהר מאד תמצאו בזה אושר ושמחה.
שאלה: חברתי לא מוצאת זיווג.: יש לי חברה מקסימה שיש לה ב"ה הכל חוץ מהזיווג שלה והיא לא מוצאת אותו כבר הרבה זמן. היא נמצאת במשבר ועצבות ובמקביל היא נאחזת באמונה ואני מאוד חוששת שהיא תבוא לידי יאוש ר"ל איך אני הקטנה יכולה לחזק אותה שתמשיך להאמין?
תשובה: אני מבין לצערה של החברה אך צריך לעודד אותה בבטחון שגם אם הזיווג מתאחר הוא יבוא. ועליה לשמור על מצב רוח טוב ואמונה ושמחה. כי השמחה מביאה את הברכה וההצלחה. לפעמים מעמידים אדם בקשיים כדי לנסותו להביאו לעומק של אמונה. אני מאחל לבחורה שד' ישלח לה את ברכתו ותמצא את זיווגה בקרוב.
שאלה: חזרות לחזן בתפילה: האם יש הבדל בין "פסוקים" מהמקרא למשפטים אחרים, בהפסקת פסוקים באמצע או בהכפלת פסוקים, בשירת חזן, כמו כן האם בכפילת מילים או משפטים אין חשש של פניה כביכול לשתי רשויות?
תשובה: כל כפילות היא חזרה מיותרת ומהווה הפסק בתפילה אא"כ יש הכרח גדול מאוד לצורך השירה.
שאלה: חננאל דיין - מלבין פני חברו ברבים?: לעניין החייל אשר לא לחץ את ידי הרמטכ"ל בטקס בבית הנשיא ביום העצמאות. מעבר לכך שמדובר ברמטכ"ל אשר ביצע את הגירוש הנוראי מחבלי ארץ-ישראל, האם ייתכן שיש בכך משום: "המלבין פני חברו ברבים", שהרי התפרסם בתקשורת כי הרמטכ"ל נפגע אישית מאד מהמעשה!
תשובה: אל תהפוך את היוצרות. החייל שלא הושיט את ידו הוא הפגוע במשפחתו פגעו בצורה מחפירה. ואך טבעי הוא שאחר מה שעשו למשפחתו הוא לא יוכל ללחוץ ידי מי שעמד בראש המערכת הפוגעת.
שאלה: שילוח הקן בבית לא שלי: אם יש קן של יונים במפעל שבו אני עובד, או בביתו של חבר, האם אני יכול לקיים בו מצוות שילוח הקן?
תשובה: שילוח הקן נעשה בקן שהוא הפקר בלבד. ומכיון שהן חברך והן בעל המפעל לא מתכוון לקנות את הקן לרשותו, הרי זהו בכלל קן של הפקר, והנך יכול לעשות בו מצות שילוח הקן, שלפי הקבלה יש בה ענין מיוחד מאוד.
שאלה: הלל בכל יום ושירת הים: כיוון שאסור לומר הלל בכל יום למה אומרים שירת הים כל יום?
תשובה: במחזור ויטרי (תלמיד רש"י) כתב שמוכח בגמרא בשבת דף קיח עמוד ב, שבפסוקי דזימרא אין בעיה לומר הלל, ומסביר המהרש"א שהם דברי שבח, ולא פרסום הנס, ולכן אין בעיה לומר בכל יום. הרב אברהם פרל